Akira Kurosawa

Akira Kurosawa (Japannees: 黒澤 明, 23 Maart 1910 – 6 September 1998) was ’n Japannese rolprentregisseur,  en . Hy word beskou as een van die belangrikste en invloedrykste rolprentmakers in die geskiedenis van die rolprentwese; hy het 30 rolprente geregisseer in sy loopbaan van 57 jaar.

 Loopbaan 
Kurosawa het in 1936 in die rolprentbedryf betrokke geraak ná ’n kort loopbaan as skilder. Nadat hy jare lank as mede-regisseur en draaiboekskrywer gewerk het, het hy sy debuut as regisseur in 1943 tydens die Tweede Wêreldoorlog gemaak met die gewilde aksieprent Sanshiro Sugata (ook bekend as Judo Saga). Ná die oorlog het Drunken Angel (1948) hom ’n gerekende regisseur in Japan gemaak. Een van die hoofspelers was die toe onbekende akteur Toshiro Mifune. Die twee mans het later nog 15 prente saam gemaak. Sy vrou, Yōko Yaguchi, het ook in een van sy prente gespeel.

Rashomon, waarvan die première in Augustus 1950 in Tokio was, weer met Mifune in, het op 10 September 1951 in ’n verrassende wending die Goue Leeu op die Venesiese Rolprentfees gewen en is daarna in Europa en Noord-Amerika uitgereik. Die sukses van die prent het gemaak dat die Weste vir die eerste keer kennis geneem het van Japannese rolprente, en dit het weer gelei tot die erkenning van ander Japannese rolprentmakers. Regdeur die 1950's en vroeë 1960's het Kurosawa sowat een prent per jaar geregisseer, onder meer ’n paar wat goed ontvang is soos Ikiru (1952), Seven Samurai (1954) en Yojimbo (1961). Ná die middel 1960's het hy baie minder produktief geraak, maar sy latere werk het sy laaste twee epiese prente ingesluit: Kagemusha (1980) en Ran (1985). Hy het nog pryse gewen, onder meer die Palme d'Or vir Kagemusha – meer dikwels oorsee as in Japan.

In 1990 het hy die Oscar ontvang vir sy lewensbydrae tot die rolprentbedryf.

Hy is ná sy dood deur die tydskrif AsianWeek en CNN aangewys as "Asiër van die Eeu" in die kategorie Kuns, Letterkunde en Kultuur. Hy is genoem "een van die (vyf) mense wat in die afgelope 100 jaar die meeste bygedra het tot die verbetering van Asië".

 Filmografie 
Van Kurosawa se werk sluit in:

 As regisseur 
 Jaar  Engelse titel  Japannees  Transliterasie 1943 Sanshiro Sugata (Judo Saga) 姿三四郎 Sanshiro Sugata 1944 The Most Beautiful 一番美しく Ichiban utsukushiku 1945 Sanshiro Sugata Part II (Judo Saga 2) 續姿三四郎 Zoku Sugata Sanshirō The Men Who Tread on the Tiger's Tail 虎の尾を踏む男達 Tora no o wo fumu otokotachi 1946 No Regrets for Our Youth わが青春に悔なし Waga seishun ni kuinashi 1947 One Wonderful Sunday 素晴らしき日曜日 Subarashiki nichiyōbi 1948 Drunken Angel 酔いどれ天使 Yoidore tenshi 1949 The Quiet Duel 静かなる決闘 Shizukanaru kettō Stray Dog 野良犬 Nora inu 1950 Scandal 醜聞 Sukyandaru (Shūbun) Rashomon 羅生門 Rashomon 1951 The Idiot 白痴 Hakuchi 1952 Ikiru (To Live) 生きる Ikiru  1954 Seven Samurai 七人の侍 Shichinin no samurai 1955 I Live in Fear (Record of a Living Being) 生きものの記録 Ikimono no kiroku 1957 Throne of Blood (Spider Web Castle) 蜘蛛巣城 Kumonosu-jō The Lower Depths どん底 Donzoko 1958 The Hidden Fortress 隠し砦の三悪人 Kakushi toride no san akunin 1960 The Bad Sleep Well 悪い奴ほどよく眠る Warui yatsu hodo yoku nemuru 1961 Yojimbo (The Bodyguard) 用心棒 Yōjinbō 1962 Sanjurō 椿三十郎 Tsubaki Sanjūrō 1963 High and Low (Heaven and Hell) 天国と地獄 Tengoku to jigoku 1965 Red Beard 赤ひげ Akahige 1970 Dodesukaden どですかでん Dodesukaden 1975 Dersu Uzala デルス・ウザーラ Dersu Uzala 1980 Kagemusha (The Shadow Warrior) 影武者 Kagemusha 1985 Ran 乱 Ran 1990 Dreams (Akira Kurosawa's Dreams) 夢 Yume 1991 Rhapsody in August 八月の狂詩曲 Hachigatsu no rapusodī  (Hachigatsu no kyōshikyoku) 1993 Madadayo (Not Yet) まあだだよ Mādadayo

 As vervaardiger 
Vir die volgende prente wat Kurosawa geregisseer het, het hy ook krediet as vervaardiger ontvang:
 Stray Dog (assistent-vervaardiger)
 Throne of Blood (mede-vervaardiger)
 The Lower Depths (vervaardiger)
 The Hidden Fortress (mede-vervaardiger)
 The Bad Sleep Well (mede-vervaardiger)
 Yojimbo (mede-vervaardiger)
 Sanjuro (mede-vervaardiger)
 High and Low (mede-vervaardiger)
 Red Beard (mede-vervaardiger)
 Dodesukaden (uitvoerende vervaardiger en vervaardiger)
 Kagemusha (vervaardiger)

 Verwysings 

 Eksterne skakels 


 15px Hierdie artikel is vertaal uit die Engelse Wikipedia

Kategorie:Japannese skrywers
Kategorie:Draaiboekskrywers
Kategorie:Rolprentregisseurs
Kategorie:Rolprentvervaardigers
Kategorie:Geboortes in 1910
Kategorie:Sterftes in 1998